本之第六子也。解褐授秦州〇渡府别将，为〇州都督杨执一所器，随徙将军，总管绝漠。将军拜功，公赏为右。恩敕迁吉安府左果毅，赐绯鱼袋、上柱国，迁龙勒府折冲、新泉军大使。...天子嘉之，赐紫金鱼袋，迁济北、唐安二府折冲、试松州别驾。未几，因计最京县，出入龙楼，迁资州别驾。加拜夏州都督府别驾、定远城使、知十将兵马。属元帅信安郡王英威不鉴，货贿是求，因怀逐鸟之心，颇蓄赫〇之忿，奏贬为锦州别驾。属帝上尊号，恩波无私，量移袁州别驾。扶持晤言，反枕而殁，是开元廿九年三月廿三日宜春郡之官舍，时年七十矣。”